**Uputa vezano za provedbu Zaključka o oslobađanju troškova organizacije programa produženog boravka za roditelje u osnovnim školama kojima je osnivač Grad Split za vrijeme trajanja uspostave nastave na daljinu kao posljedica pandemije koronavirusa (COVID-19)**

Izuzetno zbog uspostave nastave na daljinu u osnovnim školama Grada Splita, u skladu s mjerama i uputama Vlade RH, Stožera Civilne zaštite RH i MZO, počevši od 16. 3. za roditelje se mjesečna cijena korisnika usluge za ožujak obračunava sukladno broju dana korištenja usluge produženog boravka.

Mjesečna cijena se obračunava množenjem radnih dana u kojima je roditelj koristio uslugu PB s iznosom od 11,36 kn po danu (250kn/22 radna dana=11,36 kn dnevno).

 Roditelji koji nisu koristili uslugu produženog boravka se oslobađaju plaćanja za cijeli mjesec.

Ukoliko postoje učenici-korisnici usluga drugih općina i gradova i na njih primijeniti isto.

*UNOS RASHODA ZA PLAĆE RADNIKA U RIZNICU*

*PLAĆA ZA OŽUJAK*

One škole koje nisu zatražile fiksni dio u riznici Grada trebaju u riznicu unijeti nedostajući dio stvarnog troška za plaće za ožujak i priložiti rekapitulaciju plaća (ukoliko nije moguće skenirati, poslati rekapitulaciju putem mail-a).

Škole koje su već naplatile iznos za cijeli mjesec, refundirati roditeljima prilikom izdavanja prvog sljedećeg računa kojega će umanjiti.

Škole koje imaju na raspolaganju prenesene namjenske prihode od uplata roditelja za produženi boravak, odnosno značajne viškove na računu, moraju se koristiti prvenstveno njima za podmirenje rashoda za plaće, a tek onda zatražiti refundaciju za nedostajući dio.

Za naredni period, u riznicu treba unositi stvarni potrebni iznos za plaće i obvezno priložiti rekapitulaciju plaće za svakog radnika

Sva potrebna konta za unos su otvorena i na izvoru 1.1.1., a po potrebi možete kontaktirati Maju Kaštelančić za otvaranje novih (maja.kastelancic@split.hr)

Za sva pitanja stojimo na raspolaganju putem mail-a i telefona 310-161